Lav et referat af nedenstående tekst:

Tekst:
Der er fuld gang i festen på Botilbuddet Bispehuset i Hjørring. Onsdag holder beboere og personale nemlig sommerfest med alt, hvad der hører til. Både velkomstdrinks, blomster, pølser og musik sætter gang i den gode stemning. - De kom og satte telte op i går, og der er pyntet med balloner og sådan. Det synes jeg er fint nok! Det er festtema i hvert fald, lyder det fra beboeren René Nørgaard Hansen. Også beboer Charlotte Søndergaard er begejstret for dagen fest. Johnny hansen og Kandis sætter stemningen Bispehuset er et botilbud for voksne udviklingshæmmede borgere, hvor størstedelen ikke kan rumme at tage ud til store fester og koncerter. Derfor har botilbuddet fået både fest og koncert hjem til beboerne. Både Johnny Hansen fra Kandis og Version 1.0 spiller op til dans til sommerfesten, som er blevet til med midler fra socialstyrelsen. - Det er jo helt befriende, at vi kan samles og være tæt på hinanden, selvom vi stadig skal tage lidt corona-hensyn, så glæder de sig helt vildt. De kan sidde i de grupper, de er i, og de kan også hilse på andre, siger afdelingsleder Lene Højrup og tilføjer: -  Og vil de have en lille dans, kan de også det! Når musikken går på, kan de slet ikke styre sig! Og det kan jeg heller ikke, griner hun. Festglade og klar Hun er ikke i tvivl om, at beboerne har glædet sig. Mange af de 30 beboere, der er med til festen, er iført festtøjet. - Sidste år da vi havde haft festen, var de trætte i flere dage efter, og det tror jeg også, de bliver efter i dag, siger Lene Højrup.

Referat:
Afdelingslederen på botilbuddet forventer, at aftenens fest kommer til at gøre så stort indtryk på beboerne, at de kommer til at være trætte i dagevis.